DCC เผยกำไร Q3/58 ทรงตัวที่ 275.13 ลบ. จ่อปันผล 0.042 บ./หุ้น XD 6 พ.ย.นี้
DCC เผยกำไร Q3/58 ทรงตัวที่ 275.13 ลบ. ขณะที่ช่วง 9 เดือนแรกมีกำไร 1.03 พันลบ. เพิ่มขึ้น 22% จาก 842.91 ลบ. เมื่อปีก่อน เตรียมแจกปันผล 0.042 บ./หุ้น XD 6 พ.ย.58 กำหนดจ่ายปันผลวันที่ 20 พ.ย.นี้
26 ต.ค. 2558

บริษัท ไดนาสตี้เซรามิค จำกัด (มหาชน) หรือ DCC รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย)มีกำไรสุทธิ 275.13ล้านบาท หรือมีกำไรสุทธิ 0.042 บาทต่อหุ้น เพิ่มขึ้น 1% จากช่วงเดียวกันของปีก่อนที่มีกำไรสุทธิ 271.70ล้านบาท หรือมีกำไรสุทธิ 0.042บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 1.03 พันล้านบาท หรือ 0.157บาทต่อหุ้น เพิ่มขึ้น 22% จากช่วงเดียวกันของปีก่อนที่มีกำไรสุทธิ 842.91 ล้านบาท หรือ 0.129 บาทต่อหุ้น
พร้อมกันนี้ บริษัทยังประกาศจ่ายปันผลงวดดำเนินการวันที่ 1 ก.ค. 2558 ถึงวันที่ 30 ก.ย. 2558  อัตราจ่ายเป็นเงินสด 0.042 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 6 พ.ย. 2558 ทั้งนี้ กำหนดจ่ายเงินปันผลในวันที่ 20 พ.ย. 2558